Document ID: /roh_data/filtered/fineweb-2-filterrobots_roh.jsonl.gz/48658

Fabrizio Cavegn ha dà sonda ses debut en la Super League, quai cun Son Gagl. En la partida cunter Sion è il Lumnezian vegnì en il gieu en la 69avla minuta. Il gieu ha Son Gagl bain pers cun 1:2 - en las bun 20 minutas sin il plaz, ha il giugader da 20 onns dentant purtà bler schlantsch a l'equipa.
Dapi plirs decennis è Fabrizio Cavegn l'emprim Rumantsch che ha puspè dà en la pli auta liga da ballape en Svizra. Erni Maissen e Paul Friberg èn stads ils ultims en ils onns 70 ed 80.
Or da l'archiv
Il december ha RTR purtretà il giuven sportist e discurrì cun el davart sia finamira da daventar profi.
E qua ina ivetta ord l'archiv dals dus ultims giugaders rumantschs en la pli auta liga da ballape svizra: